laion/Wikipedia-Exotic huggingface dataset:
დარჩელი

დარჩელი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, ადმინისტრაციული ერთეულის ცენტრი (სოფლები: დარჩელი, კიროვი). მდებარეობს ოდიშის ვაკეზე, მდინარე ჯუმის (ენგურის მარცხენა შენაკადი) მარჯვენა ნაპირას, ზღვის დონიდან 10 მ-ზე. ზუგდიდიდან დაშორებულია 20 კმ-ით. დარჩელი ისტორიულ წყაროებში პირველად იხსენიება XVII საუკუნეში, ამ დროს აქ აფხაზეთის კათალიკოსის ერთ–ერთი სასახლე იდგა. საბჭოთა პერიოდში მოქმედებდა დარჩელის მებოსტნეობა-მერძევეობის საბჭოთა მეურნეობა. სოფელში ყოფილა პატარა ხის ეკლესია, რომელიც საბჭოთა პერიოდში დაუშლიათ და დარჩელში მშენებარე არასრული სკოლისათვის გადაუციათ. 2008 წელს ააგეს ახალი, წმ. გიორგის სახელობის ეკლესია. დარჩელი ძლიერ დაზარალდა საქართველოს სამოქალაქო ომის დროს. 1993 წლის 16 ნოემბერს სოფლის მახლობლად მოხდა შეტაკება გასამხედროებული ორგანიზაცია „მხედრიონის“ წევრებსა და დამხობილი პრეზიდენტის ზვიად გამსახურდიას მომხრეებს შორის, რის შემდეგაც „მხედრიონის“ მებრძოლებმა სოფელი დაიკავეს, გაძარცვეს და 27 საცხოვრებელი სახლი გადაწვეს. 2014 წლის აღწერის მონაცემებით სოფელში ცხოვრობს 2781 ადამიანი. ბერაძე თ., ენციკლოპედია „საქართველო“, ტ. 2, თბ., 2012. — გვ. 328. ჭითანავა დ., ეკლესიები და თავდაცვითი ნაგებობები სამეგრელოში : (უძველესი დროიდან დღემდე), გვ. 161-162 — თბ., 2010. არნანია ა. შონია ვ., „დარჩელი ნარკვევები სოფლის ისტორიიდან“, თბილისი, 1999 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ ქართული საბჭოთა ენციკლოპედია, ტ. 3, თბ., 1978. — გვ. 388. ↑ მხედრიონის მიერ გადამწვარი სახლების პატრონები კომპენსაციას დღემდე ელოდებიან. humanrights.ge. 10 ოქტომბერი, 2007. ↑ მოსახლეობის 2002 წლის აღწერა. საქართველოს სტატისტიკის ეროვნული სამსახური (2002 წელი). ციტირების თარიღი: 30 დეკემბერი 2019.
დიდი ნეძი

დიდი ნეძი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, დიდი ნეძის ადმინისტრაციული ერთეულის ცენტრი (სოფლები: დიდი ნეძი, დიდი ნეძის კახათი, დიხაგუძუბა). მდებარეობს ოდიშის დაბლობზე, მდინარე ჯუმის (ენგურის მარცხენა შენაკადი) მარცხენა სანაპირო, ზღვის დონიდან 12 მ-ზე, ზუგდიდიდან 16 კმ დაშორებით, ცაცხვიდან (უახლოესი რკინიგზის სადგური) 5 კმ-ში. 2014 წლის აღწერის მონაცემებით სოფელში ცხოვრობს 752 ადამიანი. დიდინეძის წმინდა გიორგის მონასტერი ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
პრეტენდენტთა V ტურნირი მსოფლიოს პირველობაზე ჭადრაკში ვაჟთა შორის

2 მაისი - 26 ივნისი 1962 ვილემსტადი, კიურასაო ტურნირში დაშვებული იყვნენ მსოფლიოს ექს-ჩემპიონი, მიხეილ ტალი, წინა პრეტენდენტთა ტურნირის მეორე პრიზიორი, პაულ კერესი და საზონათაშორისო ტურნირის პირველი ექვსი პრიზიორი. მესამე წრის შემდეგ ავადმყოფობის გამო ტურნირს გამოაკლდა მ. ტალი. ლიდერობისათვის იბრძოდნენ მხოლოდ საბჭოთა მოჭადრაკეები. საბოლოოდ წარმატება წილად ხვდა ტიგრან პეტროსიანს. დამატენითი მატჩი მეორე ადგილისათვის მოსკოვი 1962
დიდი ნეძის კახათი

დიდი ნეძის კახათი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში (ადმინისტრაციული ერთეული დიდი ნეძი). მდებარეობს ოდიშის დაბლობზე, მდინარე ჯუმის (ენგურის მარცხენა შენაკადი) სანაპირო, ზღვის დონიდან 12 მ-ზე, ზუგდიდიდან 18 კმ დაშორებით, ცაცხვიდან (უახლოესი რკინიგზის სადგური) 8 კმ-ში. 2014 წლის აღწერის მონაცემებით სოფელში ცხოვრობს 362 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
დიხაგუძუბა (ზუგდიდის მუნიციპალიტეტი)

დიხაგუძუბა (ყოფილი ნაკალევი) — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში (დიდი ნეძის ადმინისტრაციული ერთეული). მდებარეობს ოდიშის დაბლობზე, მდინარე ჯუმის (ენგურის მარცხენა შენაკადი) მარცხენა სანაპიროზე, ზღვის დონიდან 8 მ-ის სიმაღლეზე. ზუგდიდიდან დაშორებულია 17 კმ-ით, ცაცხვიდან (უახლოესი რკინიგზის სადგური) 4 კმ-ით. სოფელში არის ბრინჯაოს ხანის ნამოსახლარი. 2014 წლის აღწერის მონაცემებით სოფელში ცხოვრობს 6 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ერგეტა

ერგეტა — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, ერგეტას ადმინისტრაციული ერთეულის ცენტრი (სოფლები: ერგეტა, ცვანე). მდებარეობს ოდიშის დაბლობზე, მდინარე ბუის (ჭურიის მარცხენა შენაკადი) მარჯვენა ნაპირზე, ზღვის დონიდან 8 მ-ზე, ზუგდიდან 26 კმ-ის დაშორებით. ერგეტის მახლობლად არის უძველესი დროის რამდენიმე ნამოსახლარი ბორცვი, ე. წ. დიხაგუძუბა (ერგეტის არქეოლოგიური ძეგლები). სოფლის სახელს უკავშირებენ ძველი ქართველური ტომის — ეგრის და ეგრისის სახელწოდებას. სოფლის ტერიტორიაზე თანამედროვე დასახლება XIX საუკუნეში გაჩნდა. 2014 წლის აღწერის მონაცემებით სოფელში ცხოვრობს 777 ადამიანი. ენციკლოპედია „საქართველო“, ტ. 3, თბ., 2014. — გვ. 35. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
პრეტენდენტთა IV ტურნირი მსოფლიოს პირველობაზე ჭადრაკში ვაჟთა შორის

6 სექტემბერი - 21 ოქტომბერი 1959 ბლედი, ზაგრები, ბელგრადი, იუგოსლავია საზონათაშორისო ტურნირის ექვს პრიზიორს დაემატა წინა პრეტენდენტთა ტურნირის მეორე პრიზიორი (პ. კერესი) და მსოფლიოს ექს-ჩემპიონი (ვ. სმისლოვი). სწორედ ამ რვა მოჭადრაკემ გაითამაშა იუგოსლავიის ქალაქებში პრეტენდენტის საგზური. პირველი წრის შემდეგ ლიდერობდა კერესი, მაგრამ მესამე წრის შემდეგ წინ უკვე ტალი იყო. მას არც მეოთხე წრეში დაუგდია ტემპი და დამსახურებულად მოიპოვა მიხეილ ბოტვინიკთან თამაშის უფლება.
ზედა ეწერი (ზუგდიდის მუნიციპალიტეტი)

ზედა ეწერი (ყოფილი რუხისწყალი) — სოფელი საქართველოში, ზუგდიდის მუნიციპალიტეტში, ჩხორიის თემი (სოფლები: ჩხორია, ზედა ეწერი, ტყაია). მდებარეობს ზუგდიდი–ჯვრის საავტომობილო გზატკეცილზე, მდინარე ენგურის მარცხენა სანაპიროზე, ზღვის დონიდან 200 მეტრი, ზუგდიდიდან 11 კმ. საბჭოთა პერიოდში სოფელში მოქმედებდა ჩაის ფაბრიკა, სასოფლო-სმეურნეო ტექნიკუმი. 2014 წლის აღწერის მონაცემებით სოფელში ცხოვრობს 1557 ადამიანი. ქართული საბჭოთა ენციკლოპედია, ტ. 4, თბ., 1979. — გვ. 494. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სანდერლენდი

სანდერლენდი (ინგლ. Sunderland) — ქალაქი გაერთიანებულ სამეფოში, ტაინ-ენდ-უირის საგრაფოში, ნავსადგური ჩრდილოეთის ზღვის ნაპირზე, მდინარე უირის ესტუარში. მოსახლეობა — 174,286 კაცი (2011 წლის აღწერით). ქალაქში არის გემთმშენებლობის დიდი ცენტრი; ამწევ-სატრანსპორტო და სამთო მოწყობილობის, რადიოელექტრონიკის, ნაკეთობათა დამზადება; საავიაციო, ხის დასამუშავებელი, მინის მრეწველობა; ნავსადგურის მომსახურე საწარმოები. იღებენ და გააქვთ ქვანახშირი. ოფიციალური საიტი
დიდი სლემი (ჩოგბურთი)

დიდი სლემის ტურნირები (ინგლ. Grand Slam tournaments) — ყოველწლიური, ყველაზე მნიშვნელოვანი და პრესტიჟული საჩოგბურთო ტურნირები სარეიტინგო ქულების, საპრიზო ფონდის, ტრადიციის და საზოგადოების ყურადღების მიხედვით. ესენია: ავსტრალიის ღია პირველობა საფრანგეთის ღია პირველობა უიმბლდონი აშშ-ის ღია პირველობა თითოეული ტურნირი ორი კვირის განმავლობაში მიმდინარეობს. ავსტრალიის ღია პირველობა ტარდება იანვარში, საფრანგეთის ღია პირველობა იწყება მაისის ბოლოს, უიმბლდონი ივლისის დასაწყისში, ხოლო აშშ-ის ღია პირველობა აგვისტოს თვის ბოლო ორშაბათს. ავსტრალიის და აშშ-ის ტურნირები ტარდება ჰარდის საფარის კორტებზე, საფრანგეთის ღია პირველობა თიხის, ხოლო უიმბლდონი ბალახის საფარზე თამაშდება. უიმბლდონი უძველესი ტურნირია, რომელიც დაარსდა 1877 წელს. აშშ-ის ღია პირველობა 1881, საფრანგეთის 1891, ხოლო ავსტრალიის 1905 წლიდან თამაშდება. დიდი სლემის ტურნირებს საერთაშორისო ჩოგბურთის ფედერაცია, იგივე ITF ატარებს. ავსტრალიის ღია პირველობის ოფიციალური საიტი (ინგლისური) საფრანგეთის ღია პირველობის ოფიციალური საიტი (ფრანგული) (ინგლისური) (ჩინური) უიმბლდონის ოფიციალური საიტი (ინგლისური) აშშ-ის ღია პირველობის ოფიციალური საიტი (ინგლისური) ↑ „Grand Slam – Overview“. itftennis.com. დაარქივებულია ორიგინალიდან — 13 ივნისი 2021. ციტირების თარიღი: 20 სექტემბერი 2018.
ქათამურა (გვარი)

ქათამურა (ლათ. Porzana) — ფრინველთა გვარი წეროსნაირთა რიგისა. გავრცელებულია მთელ მსოფლიოში, მოიცავს 12 სახეობას, რომელთაგან საქართველოში (მიმოფრენისას) — სამი: ქათამურა (ლათ. Porzana porzana), პატარა ქათამურა (ლათ. Porzana parva) და პაწაწა ქათამურა (ლათ. Porzana pusilla). მათი სხეულის სიგრძეა 16,5-28 სმ. ბინადრობენ წყალსაცავების დამშრალ ნაპირებზე, ჭაობებსა და ნოტიო მინდვრებზე. სწრაფად მოძრაობენ ხშირ ბალახნარში, კარგად ცურავენ, ყვინთავენ. ბუდეს იკეთებენ მიწაზე დებენ 7-9 კვერცხს, იკვებებიან მცენარეული (თესლები, აღმონაცენები) და ცხოველური (უხერხემლოები) საკვებით. არიან სპორტული ნადირობის ობიექტები. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 443.
თიქორი

თიქორი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, ანაკლიის თემი (სოფლები: ანაკლია, თიქორი). მდებარეობს ოდიშის დაბლობზე. შავი ზღვის პირას, ზღვის დონიდან 5 მეტრი, ზუგდიდიდან 36 კმ, ინგირიდან 31 კმ. 2014 წლის აღწერის მონაცემებით სოფელში ცხოვრობს 37 ადამიანი. თიქორი About.ge-ზე ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
გურიის მთავრები

გურიის მთავრები — გურიის საერისთავოსა და გურიის სამთავროს გამგებლების ქრონოლოგიური სია. გურიის საერისთავოს გამგებელი სიმონ I გურიელი — XIV საუკუნის შუა წლები კახაბერ I გურიელი — 1352 წლიდან გიორგი გურიელი (ლომკაცი) — XV საუკუნის შუა წლები მამია გურიელი — იხსენიება 1460 წელს სოსელია, ო. (1954). „ფეოდალური საქართველოს პოლიტიკური დაშლის ისტორიიდან“, მასალები საქართველოსა და კავკასიის ისტორიისათვის, ნაკვეთი XXX. თბილისი: საქართველოს სსრ მეცნიერებათა აკადემიის გამომცემლობა, გვ. 133-141.
დისნეიუორლდი

დისნეიუორლდი (ინგლ. Disney World; ოფიც. — „უოლტ დისნეის დასვენების მსოფლიო ცენტრი“, ინგლ. Walt Disney World Resort) — მსოფლიოში უმსხვილესი გასართობი ცენტრი. მის შემადგენლობაში შედის ოთხრი თემატური პარკი, ორი აკვაპარკი, 23 თემატური სასტუმრო, მრავალრიცხოვანი მაღაზიები, კაფეები, რესტორნები და გასართობი ადგილები. ეკუთვნის კომპანიას Walt Disney Parks and Resorts — The Walt Disney Company შვილობილი. მდებარეობს აშშ-ის შტატ ფლორიდის ქალაქ ორლანდოს სამხრეთ-დასავლეთში. გაიხსნა 1971 წლის 1 ოქტომბერს, რის გამოც მანამდე ნაკლებადცნობილი მცირე ზომის დასახლებული პუნქტიდან ორლანდო მსოფლიოში ცნობილ ტურისტულ ცენტრად გადაიქცა. Walt Disney World Resort
შტეფანსდომი

ვენის წმინდა სტეფანეს ტაძარი (გერმ. Domkirche St. Stephan zu Wien), უფრო მეტად ცნობილი შემოკლებული სახელით შტეფანსდომი (გერმ. Stephansdom) — კათოლიკური ტაძარი ვენაში, ავსტრიისა და ვენის ეროვნული სიმბოლო. მდებარეობს ძველი ქალაქის ცენტრში, წმინდა სტეფანეს მოედანზე (შტეფანსპლატცი). ტაძრის ადგილას პირველი ეკლესია აშენდა 1137-1147 წლებში. ამჟამინდელი ტაძრის ძირითადი ნაწილი XIII-XV საუკუნეებშია აგებული, დღევანდელი იერი კი 1511 წელს მიიღო. Felix Czeike: Historisches Lexikon Wien. ნაწილი 5., ვენა, 1997, ISBN 3-218-00547-7, გვ 335 და შემდგომნი. Reinhard H. Gruber, Robert Bouchal: Der Stephansdom. Monument des Glaubens – Stein gewordene Geschichte, ვენა, 2005, ISBN 3-85431-368-3. Johann Trost: Der Umbau der oberen Pyramide des Wiener Stephansthurmes, ვენა, 1843. Eva Frodl-Kraft, "Die mittelalterlichen Glasgemälde in Wien", ნაწილი 1., გრაცი-ვენა-კელნი, 1962 ვიკისაწყობში არის გვერდი თემაზე: შტეფანსდომი ინფორმაცია შტეფანსდომის შესახებ, ავსტრიის ლექსიკონი.
Forever, Michael

Forever, Michael — ამერიკელი მომღერალ მაიკლ ჯექსონის მეოთხე სოლო ალბომი, რომელიც გამოვიდა 1975 წელს, ლეიბლზე Motown. ალბომი წარმოაჩენს მაიკლს, როგორც შესანიშნავ სოლო-შემსრულებელს. მის მუსიკალურ სტილში მნიშვნელოვანი ცვლილებები ჩნდება - ნაზი სოულის ტიპის სიმღერები, რომლებმაც დიდი გავლენა იქონიეს უფრო გვიანდელ ალბომებზეც. სიმღერების უმეტესობა ჩაწერილია 1974 წელს, მაგრამ ალბომის გამოცემა გადაიდო შემდეგ წლამდე. ამ დისკით ჯექსონი დაბრუნდა საუკეთესო 40-ეულში, სინგლებით We're Almost There და Just a Little Bit of You. 1981 წელს სიმღერა One Day in Your Life გამოვიდა სინგლის სახით, კრებულთან One Day in Your Life ერთად. სინგლი მოხვდა ბრიტანეთის ჩარტებში და იქცა 1981 წლის რიგით 6-ე ყველაზე გაყიდვად სიმღერად. ↑ რულმანი, უილიამ. allmusic ((( Forever, Michael > Overview ))). Rovi Corporation. Allmusic. ციტირების თარიღი: 2010-04-06. ↑ Greenblatt, Leah. (2009-07-03) Michael Jackson's Albums. Entertainment Weekly. Entertainment Weekly. დაარქივებულია ორიგინალიდან — 2010-09-11. ციტირების თარიღი: 2010-04-06. ↑ კრისტგოუ, რობერტ. CG Michael Jackson. ციტირების თარიღი: 06-04-2010. ↑ „Michael Jackson ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი მაისი 27, 2017. ↑ "Michael Jackson ალბომების და სიმღერების ისტორია ჩარტებში" ბილბორდის საუკეთესო რიტმ-ენდ-ბლუზური/ჰიპ-ჰოპ ალბომები - Michael Jackson. Prometheus Global Media. წაკითხვის თარიღი მაისი 27, 2017.
Music and Me (მაიკლ ჯექსონის ალბომი)

Music and Me — ამერიკელი მომღერალ მაიკლ ჯექსონის მესამე სტუდიური ალბომი, რომელიც გამოვიდა 1973 წელს, ლეიბლზე Motown. დისკი ჩაწერილი იქნა იმ პერიოდში, როდესაც მოზარდობის ასაკში მაიკლის ხმა იცვლებოდა. ასევე იცვლებოდა მისი სიმღერების მუსიკალური სტილიც. მარვინ გეისა და სტივი უანდერის გავლენით მაიკლმა გადაწყვიტა, რომ საკუთარ მასალას შექმნის, მაგრამ ლეიბლმა არ მისცა საშუალება, საკუთარი მასალა წარმოედგინა. მიუხედავად იმისა, რომ გარეკანზე მაიკლი გამოსახულია გიტარით ხელში, მას არც ერთ ინსტრუმენტზე ალბომის ჩაწერის დროს არ დაუკრავს. ალბომის პრომოუშენი მწირი იყო, რადგან მაიკლი მოგზაურობდა ძმებთან, ჯგუფის The Jackson 5 ტურნეთი. ამასთან, ალბომიდან გამოიცა ერთი სინგლი, „With a Child's Heart“. შემდეგი ალბომი, Forever, Michael, მხოლოდ ორი წლის შემდეგ გამოვიდა. Music & Me აგრეთვე იყო ჯექსონის კომპილაციური ალბომი, რომელიც იმავე სახელწოდებით 1990-იანებში Motown Records-ზე გამოიცა. 1982 წელს იგი პირველად გამოვიდა, როგორც Motown Legends: Michael Jackson, გრამფირფიტაზე, ხოლო 1985 წელს - აშშ-ში (ასევე გრამფირფიტის სახით). კომპილაციაში შეტანილია სიმღერები 1973 წლის ალბომიდან (Doggin' Around-ის გარდა) და რამდენიმე სხვა მაიკლის სხვა ალბომებიდან. CD აშშ-ში არ გამოსულა, მაგრამ ვრცელდებოდა იმპორტირებული დისკის სახით. Rockin' Robin (ალბომიდან Got to Be There) Johnny Raven Shoo-Be-Doo-Be-Doo-Da-Day (ალბომიდან Ben) Happy Too Young Up Again With a Child's Heart Ain't No Sunshine (ალბომიდან Got to Be There) Euphoria Morning Glow Music and Me All the Things You Are (მითითებულია როგორც All the Things You Are, Are Mine) Cinderella Stay Awhile (ალბომიდან Forever, Michael) We've Got Forever (ალბომიდან Forever, Michael) ↑ Allmusic review ↑ "Michael Jackson – Music & Me". Lescharts.com. Hung Medien. ↑ „Michael Jackson ალბომების და სიმღერების ისტორია ჩარტებში (Billboard 200)“. Billboard. ↑ "Michael Jackson ალბომების და სიმღერების ისტორია ჩარტებში" ბილბორდის საუკეთესო რიტმ-ენდ-ბლუზური/ჰიპ-ჰოპ ალბომები - Michael Jackson. Prometheus Global Media.
დემონი

დემონები — ღვთაებრივ არსებათა გარკვეული ჯგუფი, სულები, რომლებიც ღმერთებისგან მხოლოდ იმით განსხვავდებოდნენ, რომ მათ როგორც ღმერთებს, არ ჰქონდათ ადამიანის გარეგნობა. ძველად ადამიანები ყოველგვარ ბუნებრივ მოვლენას, რომლის ახსნაც მათ არ შეეძლოთ, დემონებს მიაწერდნენ. ჰომეროსის მიხედვით, ყოველგვარი აუხსნელი, გაუგებარი თუ საოცარი მოვლენა „დემონურია“. დემონებითაა აღსავსე მთელი სამყარო და ადამიანთა ცხოვრება. გარკვეული, განსაკუთრებული ზღვარი დემონებსა, ღმერთებსა და გმირებს შორის არ არსებობდა. ხშირად დემონები გარკვეული ხნის შემდეგ ღმერთებად იქცეოდნენ ხოლმე და პირიქით, ღმერთებიც იქცეოდნენ ხოლმე გმირებად და დემონებად. ჰომეროსის მიხედვით, დემონები თითქოს მტრულ დამოკიდებულებაში არიან ადამიანებთან. ხშირად ისინი ადამიანს ართმევენ გონებას, ზოგჯერ აბრმავაბენ და სხვა. მოგვიანები განასხვავებდნენ, კეთილსა და ბოროტ დემონებს. ბერძენი იდეალისტი ფილოსოფოსების მოძღვრების თანახმად, ყოველ ადამიანს დაბადებიდან სიკვდილამდე ჰყავს საკუთარი დემონი, რომელიც განაგებს მის ყოველგვარ ცხოვრებას. შემდეგ ბერძნები დემონებს უწოდებდნენ რაღაც ზებუნებრივ ძალებს, რომელთა კულტი არ არსებობდა. რომში დემონები გენიუსთან გააიგივეს. ოლიმპიური რელიგიის დამხობის შემდეგ მრავალ ხალხში დარჩა წარმოდგენები დემონების შესახებ. ქრისტიანულმა რელიგიამ დემონები ბოროტ არსებად მიიჩნია. მითოლოგიური ლექსიკონი (შეადგინა ნოდარ გაფრინდაშვილმა) რედაქტორი: აკაკი ურუშაძე. გამომცემლობა „განათლება“. თბილისი., 1972.
ინდური მითოლოგია

ინდუსთა ღმერთების მითოლოგია — ერთ–ერთი უმდიდრესი მითოლოგია მსოფლიოში. რთული ბუნება ისეთი დიდი ღმერთებისა, როგორიცაა შემოქმედი ბრაჰმა, მხსნელი ვიშნუ და გამანადგურებელი შივა. შემოქმედებით, თავგადასავლებითა და რომანტიკით აღსავსე მრავალ მითშია გათამაშებული. ამ მითებში თავად ინდუიზმის დახვეწილი და კეთილშობილური სულია განსახიერებული. ღმერთებს მრავალი ინდური ტექსტი ასხამს ხოტბას და ზოგი მათგანი, მაგალითად, რიგ ვედა, ძალზე გრძელია. ეს ტექსტი, ახ.წ. XIX საუკუნის ბოლოდან "შრი ბჰაგავატა პურანა", იმ ვედების ბოლოდროინდელი ვერსიაა, რომლებიც საუკუნეების განმავლობაში იწერებოდა. მაჰაბჰარატა პურანები ინდოეთის ისტორია ნეილ ფილიპი, მსოფლიოს მითოლოგია გვ.74 Dowson, John (1888). A Classical Dictionary of Hindu Mythology and Religion, Geography, History, and Literature. Trubner & Co., London.  Buitenen, J. A. B. van; Dimmitt, Cornelia (1978). Classical Hindu mythology: a reader in the Sanskrit Puranas. Philadelphia: Temple University Press. ISBN 0-87722-122-7.  Campbell, Joseph (2003). Myths of light: Eastern Metaphors of the Eternal. Novato, California: New World Library. ISBN 1-57731-403-4.  Dallapiccola, Anna L. (2002). Dictionary of Hindu Lore and Legend. ISBN 0-500-51088-1.  Clay Sanskrit Library დაარქივებული 2019-07-07 საიტზე Wayback Machine. Sanskrit Documents Collection
ბრიზეიდა

ბრიზეიდა არის ბრიზევსის ქალიშვილი. ბრიზევსის ქალაქის დანგრევისა და ქმრის სიკვდილის შემდეგ ბრიზეიდა ტყვედ ჩაუვარდა აქილევსსა და მის მეომრებს. აქილევსს აგამემნონმა წაართვა ბრიზეიდა. სწორედ ეს გახდა აქილევსის აგამემნონთან წაჩხუბების ე. წ. „აქილევსის რისხვის“ მიზეზი. აგამემნონმა აქილევსს ხელუხლებლად დაუბრუბა ბრიზეიდა.
რადიო...

რადიო... — რთული სიტყვის შემადგენელი ნაწილი. აღნიშნავს: რადიოსთან დაკავშირებულს, მაგ., რადიომიმღები, რადიოსიგნალი; რადიოაქტიურობასთან, რადიაციასთან დაკავშირებულს, მაგ., რადიოელემენტი, რადიომკურნალობა. ქართული საბჭოთა ენციკლოპედია, ტ. 8, თბ., 1984. — გვ. 269.
რუსეთის რევოლუცია

რუსეთის რევოლუცია — 1917 წელს, რუსეთში მომხდარი რევოლუციების სერია, რომელმაც ბოლო მოუღო ცარისტულ ავტოკრატიას და საბჭოთა კავშირის ჩამოყალიბებას დაედო საფუძვლად. მთავარი სტატია: თებერვლის რევოლუცია. მთავარი სტატია: ოქტომბრის რევოლუცია. შეიარაღებული სახელმწიფო გადატრიალება რუსეთში 1917 წელს, რომლის შედეგად ჩამოგდებულ იქნა დროებითი მთავრობა და ქვეყნის სათავეში ბოლშევიკები — რუსეთის სოციალ-დემოკრატიული მუშათა პარტია რუსეთის რევოლუცია (1905) Acton, Edward, Vladimir Cherniaev, and William G. Rosenberg, eds. A Critical Companion to the Russian Revolution, 1914–1921 (Bloomington, 1997). Beckett, Ian F.W. (2007). The Great war, 2, Longman. ISBN 1-4058-1252-4.  (June 1961) The Russian Provisional Government, 1917: documents. Stanford University Press. ISBN 978-0-8047-0023-8. ციტირების თარიღი: 30 August 2010.  ვიკისაწყობში არის გვერდი თემაზე: რუსეთის რევოლუცია Russian Revolution 1917[მკვდარი ბმული] Avrahm Yarmolinsky, Road to Revolution: A Century of Russian Radicalism, 1956. Soviet history archive at www.marxists.org Russian Revolution archive at www.libcom.org დაარქივებული 2008-11-19 საიტზე Wayback Machine.
ახალსოფელი (ხობის მუნიციპალიტეტი)

ახალსოფელი — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, თემის ცენტრი (სოფელი: გაღმა პირველი ხორგა). მდებარეობს ოდიშ-გურიის დაბლობზე, სენაკი–ფოთის რკინიგზის ხაზზე, ზღვის დონიდან 35 მეტრზე. ხობიდან დაშორებულია 12 კილომეტრით. 2014 წლის აღწერის მონაცემებით სოფელში ცხოვრობს 713 ადამიანი. ენციკლოპედია „საქართველო“, ტ. 1, თბ., 1997. — გვ. 286. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ 3.0 3.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ქათამი

ქათამი — ქათმისნაირთა რიგის შინაური ფრინველი. წარმოშობილია გარეული ბანკივური ქათმისაგან. სასოფლო-სამეურნეო ფრინველთა შორის შინაური ქათამი ყველაზე გავრცელებულია. მას ამრავლებენ ხორცისა და კვერცხისათვის, გარდა ამისა, იყენებენ ბუმბულსა და გერმას. ძირითადი პროდუქციის მიხედვით ქათმის ჯიშები იყოფა მეკვერცხულად, მეკვერცხულ-მეხორცულად, სახორცე-მეკვერცხულად და სახორცედ. ამ მიმართულებების ჯიშებს აქვთ კონსტიტუციური და ექსტერიერული თავისებურებანი. მეკვერცხული ქათამი პატარაა, სწრაფად იზრდება, სქესობრივად ადრე მწიფდება. სახორცე-მეკვერცხული ქათამი უფრო დიდია, კარგად აქვს განვითარებული კუნთები, გვიან მწიფდება. მეკვერცხულ ქათამს განვითარებული აქვს ფოთლისებრი ბიბილო, რომელიც მეორე-მესამე კბილანის შემდეგ გვერდზეა გადმოზნექილი, ნისკარტი ოდნავ მოღუნულია. შინაური ქათმების ნისკარტის ფერი თითქმის ერთნაირია, ბუმბულისა - სხვადასხვა. მეკვერცხული ჯიშის ქათმის მასაა დედლის 1,8-2,2 კგ, მამლისა - 2,7-3,0 კგ; მეკვერცხულ-მეხორხულისა (შესაბამისად) 2,2-2,8 და 3,2-3,8 კგ; სახორცე-მეკვერცხულისა - 2,5-3,0 და 3,5-4,0 კგ; მეხორცულისა - 3,0-3,5 და 3,5-4,5. ქათამი რეპროდუქციისთვის 5-6 თვეში მწიფდება. მეკვერცხული ჯიშების კვერცხმდებლობა წელიწადში 200-220 კვერცხია, სარეკორდო 365. კვერცხის მასა 55-65 გრამი. ქათმის კვერცხმდებლობა დაახლოებით 10 წლამდე გრძელდება. ანთაძე ნ., მეფრინველეობა, თბ., 1966 ანთაძე ნ., ქართული საბჭოთა ენციკლოპედია, ტ. 10, თბ., 1986. — გვ. 443. მეფრინველეობა ვიკისაწყობში არის გვერდი თემაზე: ქათამი
ახალხიბულა

ახალხიბულა, ახალი ხიბულა — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, თემის ცენტრი (სოფლები: გაშფერდი, ზუბი). მდებარეობს მდინარეების ჭანისწყალსა და ხობსწყალს შორის, ზღვის დონიდან 105 მეტრზე. ხობიდან დაშორებულია 22 კილომეტრით. 2014 წლის აღწერის მონაცემებით სოფელში ცხოვრობს 395 ადამიანი. 2017 წელს სახელმწიფოს ფინანსური მხარდაჭერით ლოკოკინების ფერმა „ნადი გრუპი“ აშენდა, რომელიც პროდუქციის რეალიზაციას, ძირითადად, იტალიაში ახორციელებს. წელიწადში აწარმოებს დაახლოებით 50 ტონა პროდუქიას. ქართული საბჭოთა ენციკლოპედია, ტ. 2, თბ., 1977. — გვ. 103. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ 3.0 3.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑ გაზ. „ჩვენი სოფელი“, №6 (56), 1 სექტემბერი 2020, გვ. 9.
ბია (ხობის მუნიციპალიტეტი)

ბია — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, თემის ცენტრი (სოფლები: ბია-საშონიო, ზემო ბია). მდებარეობს ოდიშის დაბლობზე, მდინარე ხობისწყლის მარცხენა სანაპიროზე. ზღვის დონიდან 40 მეტრზე, ხობიდან დაშორებულია 5 კილომეტრით. სოფელში არის გოგირდოვანი წყარო. 2014 წლის აღწერის მონაცემებით სოფელში ცხოვრობს 380 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 353. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ადმინისტრაციულ-ტერიტორიული ერთეულები ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ბია-საშონიო

ბია–საშონიო — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, ბიის თემი (სოფლები: ბია, ბია–საშონიო, ზემო ბია). მდებარეობს ოდიშის დაბლობზე, მდინარე ხობისწყლის მარცხენა სანაპირო. ზღვის დონიდან 40 მეტრზე, ხობიდან დაშორებულია 6 კილომეტრით. სოფელში მოდის გოგირდის შემცველი წყალი. 2014 წლის აღწერის მონაცემებით სოფელში ცხოვრობს 207 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 354. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II